b'\n_START_ARTICLE_\nMestna avtobusna linija \xc5\xa1t. 1 (Ljubljana)\n_START_SECTION_\nZgodovina\n_START_PARAGRAPH_\n\xc5\xa0entvid in Vi\xc4\x8d sta bila pred drugo svetovno vojno s centrom Ljubljane povezana s tramvajsko progo. Po postopni ukinitvi tramvaja v Ljubljani so maja leta 1957 zdru\xc5\xbeili odseka nekdanjih tramvajskih prog \xc5\xa0entvid \xe2\x80\x93 Ajdov\xc5\xa1\xc4\x8dina in Vi\xc4\x8d \xe2\x80\x93 Ajdov\xc5\xa1\xc4\x8dina v progo \xc5\xa1tevilka 1 Vi\xc5\xbemarje \xe2\x80\x93 Vi\xc4\x8d, na kateri so pri\xc4\x8deli obratovati trolejbusi. V vmesnem \xc4\x8dasu so na progi prehodno teden dni vozili avtobusi. Zadnji\xc4\x8d so trolejbusi po tej progi peljali 4. septembra 1971._NEWLINE_Naslednjega dne so vo\xc5\xbenje na novi progi Vi\xc5\xbemarje \xe2\x80\x93 Mestni log za\xc4\x8deli opravljati z avtobusi. V strogem mestnem sredi\xc5\xa1\xc4\x8du so avtobusi sprva vozili preko Bavarskega dvora, po rekonstrukciji Gosposvetske ceste leta 1981 je bila trasa proge speljana po njej. V za\xc4\x8detku julija 1981 so progo podalj\xc5\xa1ali za 700-metrov, in sicer so obra\xc4\x8dali\xc5\xa1\xc4\x8de z dana\xc5\xa1njega postajali\xc5\xa1\xc4\x8da Krimska prestavili na Koprsko ulico, ohranilo pa je dotedanje poimenovanje. _NEWLINE_Oktobra leta 2003 so bile no\xc4\x8dne vo\xc5\xbenje proge 1a podalj\xc5\xa1ane do Mestnega loga (Brod \xe2\x80\x93 Bavarski dvor \xe2\x80\x93 Mestni log) preko Bavarskega dvora v obe smeri, in sicer do 0.30. Julija naslednje leto pa je bila proga vrnjena na stari re\xc5\xbeim obratovanja (Bavarski dvor \xe2\x80\x93 Brod). Nedeljske vo\xc5\xbenje do Broda so uvedli poleti leta 2004, ko so z njimi nadomestili ukinitev le-teh na progi \xc5\xa1t. 8.  Vo\xc5\xbenje do avtosejma oz. nedeljskega sejma pa so bile uvedene nekaj let prej. Jeseni 2007 so v sklopu ve\xc4\x8djih sprememb preimenovali no\xc4\x8dno progo 1a v linijo N1, nedeljsko progo do Broda v linijo 1B, podalj\xc5\xa1ek do Nedeljskega sejma pa v linijo 1S, poteka le-teh pa niso spremenili. _NEWLINE_26. junija 2008 so bila ukinjene vo\xc5\xbenje avtobusov na linijah 26, 26B in 26C, zato so bile linije 1B, 1S, N1 ter 8 z Broda podalj\xc5\xa1ane vse do obra\xc4\x8dali\xc5\xa1\xc4\x8da v Gameljnah. 28. junija 2010 je bil podalj\xc5\xa1an obratovalni \xc4\x8das na liniji N1 s prvim odhodom z Bavarskega dvora ob 2.50 ob delavnikih in sobotah in 3.50 ob nedeljah in praznikih, ter zadnjim ob 0.20. Linija je bila zaradi slabe zasedenosti skraj\xc5\xa1ana iz Gameljn do Broda (Bavarski dvor \xe2\x80\x93 Vi\xc5\xbemarje \xe2\x80\x93 Brod)._NEWLINE_3. decembra 2012 sta bili liniji 1 in 1B preusmerjeni na novo urejeno obra\xc4\x8dali\xc5\xa1\xc4\x8de pri Snagi, linija 1S pa je zaradi podvajanja trase prenehala z obratovanjem. Tega dne so bili ukinjene vo\xc5\xbenje avtobusov po Koprski cesti do starega obra\xc4\x8dali\xc5\xa1\xc4\x8da. Zaradi tega so novo urejeno obra\xc4\x8dali\xc5\xa1\xc4\x8de pri Snagi spet lahko poimenovali Mestni log._NEWLINE_11. maja 2015 je za\xc4\x8dela testno obratovati linija 1D (Vi\xc5\xbemarje \xe2\x80\x93 Mestni log \xe2\x80\x93 Dolgi most P+R). Namen podalj\xc5\xa1anja nekaterih odhodov linije \xc5\xa1t. 1 je bil zagotoviti avtobusno povezavo na Vi\xc4\x8du med Cesto v Zgornji Log in Cesto v Gorice oz. med kon\xc4\x8dnima postajali\xc5\xa1\xc4\x8dima Mestni log in Dolgi most P+R, ki sta bili s kraj\xc5\xa1o prestopno linijo \xc5\xa1t. 1D (Mestni log \xe2\x80\x93 Dolgi most P+R) med junijem 2010 in februarjem 2011 \xc5\xbee povezani. Testno obratovanje je bilo zaklju\xc4\x8deno 31. decembra 2015. Linija 1D je sprva obratovala le med delovniki, s 1. novembrom 2016 pa je za\xc4\x8dela obratovati vse dni v letu.'